‘Vergeet van tenders, kom met blink sake-idees’ | Netwerk24
‘Vergeet van tenders, kom met blink sake-idees’
12 Januarie 2018 05:18
Die Suid-Afrikaanse jeug moet die meeste maak van die regering se program om meer swart nyweraars op te lewer.
Hulle moet met blink sake-idees vorendag kom, pleks daarvan om tenders en aandeelhouding in bestaande maatskappye na te jaag, sê Malusi Gigaba, minister van finansies.
Malusi Gigaba, minister van finansies.
Gigaba het op ’n sakebyeenkoms op die ANC se 106de verjaardagvieringe in Oos-Londen aan die SAUK gesê die land het meer innoveerders en entrepreneurs nodig.
Volgens Statistieke Suid-Afrika se jongste statistieke is werkloosheid onder die jeug 38,6%.
Die regering het sy program om meer swart nyweraars te ontwikkel en te help twee jaar gelede begin.
Die program word deur die departement van handel en nywerheid bestuur.
Die doel is om die ekonomie meer inklusief te maak deur meer swart nyweraars op te lewer.
Die departement het R1,5 miljard opsy gesit om die groei en ontwikkeling van klein besighede te ondersteun.
Die regering probeer sy bes om die hindernisse uit die weg te ruim wat die jeug van werksgeleenthede weerhou, sê Gigaba.
Dit het tyd geword dat die jeug as ’n groep begin saamstaan en die sektore identifiseer waarby hulle betrokke wil raak.
Die jeug het volgens Gigaba ’n beter kans om met langtermyn-idees vorendag te kom as ouer mense wat na aan aftrede is. – Fin24
Meer oor: Malusi ­Gigaba | Oos-Londen | Ekonomie | Tenders | Sake
Gigaba sê ekonomie kan met 2% groei
Padsterftes knou ekonomie, wys nuwe verslag
Theo Vorster se nuwe reeks begin vandag